CELEX: 32013D0631
Language: da
Date: 2013-10-29 00:00:00
Title: 2013/631/EU: Kommissionens afgørelse af 29. oktober 2013 om overensstemmelsen af enhedsrater for afgiftszoner for 2014 med artikel 17 i gennemførelsesforordning (EU) nr. 391/2013 (meddelt under nummer C(2013) 7095)

31.10.2013   
            
            
               DA
            
            
               Den Europæiske Unions Tidende
            
            
               L 289/68
            
         KOMMISSIONENS AFGØRELSE
   af 29. oktober 2013
   om overensstemmelsen af enhedsrater for afgiftszoner for 2014 med artikel 17 i gennemførelsesforordning (EU) nr. 391/2013
   (meddelt under nummer C(2013) 7095)
   (2013/631/EU)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 550/2004 af 10. marts 2004 om udøvelse af luftfartstjenester i det fælles europæiske luftrum (»luftfartstjenesteforordningen«) (1), særlig artikel 15, og
   ud fra følgende betragtninger:
   
               (1)
            
            
               Ved Kommissionens gennemførelsesforordning (EU) nr. 391/2013 (2) fastsættes en fælles afgiftsordning for luftfartstjenester. Den fælles afgiftsordning spiller en integreret rolle i opfyldelsen af præstationsordningens målsætninger, jf. artikel 11 i Europa-Parlamentets og Rådets forordning (EF) nr. 549/2004 (3) og Kommissionens gennemførelsesforordning (EU) nr. 390/2013 (4).
            
         
               (2)
            
            
               Ved Kommissionens afgørelse 2011/121/EU (5) fastsættes EU-dækkende præstationsmål og herunder et omkostningseffektivitetsmål for udøvelse af luftfartstjenester for årene 2012 til 2014. Ved brev af 19. juli 2012 og 17. december 2012 meddelte Kommissionen medlemsstaterne, at deres reviderede præstationsplaner og -mål er i overensstemmelse med og yder et passende bidrag til opfyldelsen af de fællesskabsdækkende præstationsmål. Omkostningseffektivitetsmålene udtrykkes i fastlagte enhedsrater.
            
         
               (3)
            
            
               I artikel 17, stk. 1, litra c), i gennemførelsesforordning (EU) nr. 391/2013 er det fastsat, at Kommissionen skal vurdere enhedsrater for afgiftszoner for 2014, som medlemsstaterne forelagde Kommissionen senest den 1. juni 2013 i overensstemmelse med kravene i samme forordnings artikel 9, stk. 1 og 2. Ved vurderingen skal det kontrolleres, at enhedsraterne for 2014 er i overensstemmelse med gennemførelsesforordning (EU) nr. 390/2013 og (EU) nr. 391/2013.
            
         
               (4)
            
            
               Kommissionen foretog sin vurdering af enhedsrater for afgiftszoner for 2014 med støtte fra præstationsvurderingsorganet (PRB) og Eurocontrols centrale kontor for opkrævning af overflyvningsafgifter og anvendte data og supplerende oplysninger, som medlemsstaterne forelagde frem til juni 2013. I vurderingen er der også taget hensyn til redegørelser og korrektioner forud for høringsmødet den 26. juni 2013 i henhold til artikel 9, stk. 1, i gennemførelsesforordning (EU) nr. 391/2013, samt den efterfølgende brevveksling mellem Kommissionen og Danmark, Estland, Irland, Spanien, Frankrig, Italien, Ungarn Malta, Nederlandene, Rumænien, Sverige og Det Forenede Kongerige.
            
         
               (5)
            
            
               Danmark, Frankrig, Italien, Nederlandene og Rumænien foreslog helt eller delvis at udligne de justeringer, der er fastsat i gennemførelsesforordning (EU) nr. 391/2013, med henblik på at sænke enhedsraten eller opretholde den på et vist niveau, hvilket er af interesse for luftrumsbrugere. Derfor bør disse beløb ikke dækkes i efterfølgende år.
            
         
               (6)
            
            
               Kommissionen noterer sig, at Spanien agter at anvende en overgangsbestemmelse i overensstemmelse med artikel 2 i Kommissionens forordning (EU) nr. 1191/2010 (6). Kommissionen har verificeret de oplysninger, som Spanien forelagde i denne henseende, og er enig i, at Spanien opfylder betingelserne i artikel 2 i forordning (EU) nr. 1191/2010 og kan beslutte at fritage luftfartstjenesteudøveres fastlagte omkostninger fra artikel 11a, stk. 3, i Kommissionens forordning (EF) nr. 1794/2006 (7). Dermed bør mekanismen til trafikrisikodeling, hvorved gevinsten eller tabet som følge af en forskel mellem de faktiske tjenesteenheder og skønnede tjenesteenheder fordeles i forholdet 30/70 mellem luftfartstjenesteudøvere og luftrumsbrugere, anvendes allerede fra en forskel på 0 % i stedet for 2 %. I overensstemmelse med artikel 2 i forordning (EU) nr. 1191/2010 og den nedsættelse af enhedsraten, der er besluttet af Spaniens myndigheder for 2012, er denne fritagelse afgrænset til trafikrisikodelingen med hensyn til indtægterne for det pågældende år. Spanien agter at sprede den deraf følgende fremførsel over de kommende år fra 2015.
            
         
               (7)
            
            
               I artikel 17, stk. 1, litra d), i gennemførelsesforordning (EU) nr. 391/2013 er det fastsat, at Kommissionen underretter de pågældende medlemsstater efter at have fastslået, at disse enhedsrater opfylder gennemførelsesforordning (EU) nr. 390/2013 og (EU) nr. 391/2013.
            
         
               (8)
            
            
               Underretningen om, at enhedsraterne for afgiftszoner er i overensstemmelse med gennemførelsesforordning (EU) nr. 390/2013 og (EU) nr. 391/2013, bør ikke berøre artikel 16 i forordning (EF) nr. 550/2004 —
            
         VEDTAGET DENNE AFGØRELSE:
   Artikel 1
   Enhedsraterne for afgiftszoner for 2014 i bilaget til denne afgørelse er i overensstemmelse med gennemførelsesforordning (EU) nr. 390/2013 og (EU) nr. 391/2013.
   Artikel 2
   Underretningen om, at enhedsraterne for afgiftszoner er i overensstemmelse med gennemførelsesforordning (EU) nr. 390/2013 og (EU) nr. 391/2013, berører ikke artikel 16 i forordning (EF) nr. 550/2004.
   Artikel 3
   Denne afgørelse er rettet til medlemsstaterne.
   
      Udfærdiget i Bruxelles, den 29. oktober 2013.
      
         
            På Kommissionens vegne
         
         Siim KALLAS
         
            Næstformand
         
      
   
   
      (1)  EUT L 96 af 31.3.2004, s. 10.
   
      (2)  Kommissionens gennemførelsesforordning (EU) nr. 391/2013 af 3. maj 2013 om en fælles afgiftsordning for luftfartstjenester (EUT L 128 af 9.5.2013, s. 31).
   
      (3)  Europa-Parlamentets og Rådets forordning (EF) nr. 549/2004 af 10. marts 2004 om rammerne for oprettelse af et fælles europæisk luftrum (rammeforordningen) (EUT L 96 af 31.3.2004, s. 1).
   
      (4)  Kommissionens gennemførelsesforordning (EU) nr. 390/2013 af 3. maj 2013 om oprettelse af en præstationsordning for luftfartstjenester og netfunktioner (EUT L 128 af 9.5.2013, s. 1).
   
      (5)  Kommissionens afgørelse 2011/121/EU af 21. februar 2011 om fastsættelse af EU-dækkende præstationsmål og varslingstærskelværdier for udøvelse af luftfartstjenester for årene 2012 til 2014 (EUT L 48 af 23.2.2011, s. 16).
   
      (6)  Kommissionens forordning (EU) nr. 1191/2010 af 16. december 2010 om ændring af Kommissionens forordning (EF) nr. 1794/2006 om en fælles afgiftsordning for luftfartstjenester (EUT L 333 af 17.12.2010, s. 6)
   
      (7)  Kommissionens forordning (EF) nr. 1794/2006 af 6. december 2006 om en fælles afgiftsordning for luftfartstjenester (EUT L 341 af 7.12.2006, s. 3).
   
      BILAG
      
                  Afgiftszone
               
               
                  Overflyvningsenhedsrate for 2014
                  i national valuta (1)
                  
                  (ISO-kode)
               
            
                  Belgien & Luxembourg
               
               
                  72,04 EUR
               
            
                  Bulgarien
               
               
                  73,50 BGN
               
            
                  Tjekkiet
               
               
                  1 198,16 CZK
               
            
                  Danmark
               
               
                  537,56 DKK
               
            
                  Tyskland
               
               
                  77,32 EUR
               
            
                  Estland
               
               
                  23,97 EUR
               
            
                  Irland
               
               
                  30,62 EUR
               
            
                  Grækenland
               
               
                  34,53 EUR
               
            
                  Det kontinentale Spanien
               
               
                  71,69 EUR
               
            
                  Spanien (De Kanariske Øer)
               
               
                  58,36 EUR
               
            
                  Frankrig
               
               
                  65,77 EUR
               
            
                  Italien
               
               
                  78,83 EUR
               
            
                  Cypern
               
               
                  38,41 EUR
               
            
                  Letland
               
               
                  19,99 LVL
               
            
                  Litauen
               
               
                  162,08 LTL
               
            
                  Ungarn
               
               
                  13 190,76 HUF
               
            
                  Μalta
               
               
                  27,61 EUR
               
            
                  Nederlandene
               
               
                  66,47 EUR
               
            
                  Østrig
               
               
                  73,39 EUR
               
            
                  Polen
               
               
                  148,89 PLN
               
            
                  Portugal — Lisboa
               
               
                  38,74 EUR
               
            
                  Rumænien
               
               
                  168,83 RON
               
            
                  Slovenien
               
               
                  67,46 EUR
               
            
                  Slovakiet
               
               
                  60,04 EUR
               
            
                  Finland
               
               
                  52,06 EUR
               
            
                  Sverige
               
               
                  638,85 SEK
               
            
                  Det Forenede Kongerige
               
               
                  70,46 GBP
               
            
         (1)  Disse enhedsrater omfatter ikke den administrative enhedsrate, der er omhandlet i artikel 18 i gennemførelsesforordning (EU) nr. 391/2013, og gælder for de stater, der er parter i Eurocontrols multilaterale aftale om overflyvningsafgifter